# Projekts

Latvijas Republikas Ministru kabinets

2015. gada Rīkojums Nr.

Rīgā (prot. Nr. .§)

Par būvspeciālistu kompetences novērtēšanas un patstāvīgās prakses uzraudzības deleģēšanu Latvijas Jūrniecības savienībai

1. Saskaņā ar [Valsts pārvaldes iekārtas likuma](http://m.likumi.lv/ta/id/63545-valsts-parvaldes-iekartas-likums) [45.panta](http://m.likumi.lv/ta/id/63545-valsts-parvaldes-iekartas-likums#p45) pirmo daļu un [Būvniecības likuma](http://m.likumi.lv/ta/id/258572-buvniecibas-likums) [13.panta](http://m.likumi.lv/ta/id/258572-buvniecibas-likums#p13) trīspadsmito daļu, kā arī ņemot vērā Latvijas Jūrniecības savienības (vienotais reģistrācijas numurs 40008002283) atbilstību [Valsts pārvaldes iekārtas likuma](http://m.likumi.lv/ta/id/63545-valsts-parvaldes-iekartas-likums) [42.pantā](http://m.likumi.lv/ta/id/63545-valsts-parvaldes-iekartas-likums#p42) minētajiem deleģēšanas nosacījumiem un Ministru kabineta 2014.gada 7.oktobra noteikumu Nr.610 "[Būvspeciālistu kompetences novērtēšanas un patstāvīgās prakses uzraudzības noteikumi](http://m.likumi.lv/ta/id/269494-buvspecialistu-kompetences-novertesanas-un-patstavigas-prakses-uzraudzibas-noteikumi)" [3.punktā](http://m.likumi.lv/ta/id/269494-buvspecialistu-kompetences-novertesanas-un-patstavigas-prakses-uzraudzibas-noteikumi#p3) minētajiem nosacījumiem, Ekonomikas ministrijai deleģēt Latvijas Jūrniecības savienībai valsts pārvaldes uzdevumu - būvspeciālistu kompetences novērtēšanu un patstāvīgās prakses uzraudzību šādās būvniecības jomas būvinženiera vai saistītās inženierzinātnes profesijas specialitātēs un darbības sfērās:

1.1. upju un jūras hidrotehnisko būvju projektēšana;

1.2. upju un jūras hidrotehnisko būvju būvdarbu vadīšana;

1.3. upju un jūras hidrotehnisko būvju būvdarbu būvuzraudzība.

2. Ekonomikas ministrijai noslēgt valsts pārvaldes uzdevuma deleģēšanas līgumu ar Latvijas Jūrniecības savienību un iekļaut tajā šādus noteikumus:

2.1. veicot deleģēšanas līgumā noteikto valsts pārvaldes uzdevumu, Latvijas Jūrniecības savienība ir Ekonomikas ministrijas funkcionālā pakļautībā;

2.2. Latvijas Jūrniecības savienībai nav tiesību nodot valsts pārvaldes uzdevuma izpildi citai personai;

2.3. valsts pārvaldes uzdevums īstenojams saskaņā ar administratīvo procesu, būvniecību, būvspeciālistu kompetences novērtēšanu un patstāvīgās prakses uzraudzību regulējošo normatīvo aktu prasībām;

2.4. deleģētā valsts pārvaldes uzdevuma izpildei nepieciešamos līdzekļus Latvijas Jūrniecības savienība nodrošina no valsts pārvaldes uzdevuma ietvaros sniegto maksas pakalpojumu ieņēmumiem;

2.5. deleģēšanas līgums ir spēkā piecus gadus no tā noslēgšanas dienas;

2.6. Ekonomikas ministrijā katru gadu iesniedzams zvērināta revidenta auditēts darbības pārskats par valsts pārvaldes uzdevuma izpildi un no maksas pakalpojumiem gūto ieņēmumu izlietojumu;

2.7. deleģētā valsts pārvaldes uzdevuma izpilde regulāri tiek novērtēta.

3. Šā rīkojuma 2.punktā minētajā deleģēšanas līgumā var iekļaut citus noteikumus atbilstoši [Valsts pārvaldes iekārtas likumam](http://m.likumi.lv/ta/id/63545-valsts-parvaldes-iekartas-likums).

Ministru prezidente     L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre       D.Reizniece-Ozola

Vīza:

Valsts sekretārs          R.Beinarovičs

21.07.2015. 11:07

299

S.Soida, 67013034

[santa.soida@em.gov.lv](mailto:santa.soida@em.gov.lv)